Не ведаю, ці была гэта правакацыя “з надзейнай крыніцы” – дагэтуль разбіраюся. А 19-га ў мяне ўжо не ставала часу, каб узважыць прапанову, дэталёва абдумаць змену маршрута. Я толькі прыкінуў: а што гэта мяняе ў нашым стратэгічным плане? І, вырашыўшы, што нічога, са зменай маршруту пагадзіўся. Бо нібыта насамрэч: самае бяспечнае месца, дзе можна да часу “Ч” захаваць апаратуру – офіс кандыдата ў прэзідэнты. Хто ж нападзе на кандыдата – ды яшчэ ў ягоным офісе ў дзень выбараў? (Смяецца).